ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዲፕሎማስያዊ ምስሕሓብ ሆላንድን ኤርትራን ኣብ ጉዳይ 'ዘይሕጋዊ' ክፍሊት ገንዘብ 28 ጥቅምቲ 2020 ዝተመሓየሸ 29 ጥቅምቲ 2020 ምንጪ ስእሊ, Dutch FA Ministry/Mary Harper መግለጺ ስእሊ, ሚኒስተር ጉዳያት ወጻኢ ሆላንድ ስተፍ ብሎክ (ጸጋም)፡ ሚኒስተር ዜና ኤርትራ የማነ ገብረመስቀል ሚኒስትሪ ጉዳያት ወጻኢ ሆላንድ ኣብ ልዕሊ እቲ ኣብ ከተማ ሄግ ዝርከብ ቤት ጽሕፈት ቆንስል ኤርትራ ስጉምቲ ብምውሳድ ንሓላፊ ናይቲ ቤት ጽሕፈት ኮይኑ ዘገልግል ሰብ ከም ዝኣገዶ ማዕከናት ዜና እታ ሃገር ሓቢረን። እቲ ስጉምቲ፡ እቲ ቤት ጽሕፈት ንኤርትራውያን "ብዘይሕጋዊ" ኣገባብ ገንዘብ የኽፍል ኣሎ ዝብል ክሲ ድሕሪ ምቕራቡ'ዩ ተወሲዱ። እቲ ዝተኣገደ ሓላፊ ከም ሰራሕተኛ እምበር ወግዓዊ ወኪል ወይ ዲፕሎማት ከምዘይኮነ ምንጭታት ቢቢሲ ካብታ ሃገር ሓቢሮም። ሚኒስትሪ ጉዳያት ወጻኢ ሆላንድ፡ ንኣምባሳደር ኤርትራ ብምጽዋዕ፡ እቲ ቤት ጽሕፈት ከቲ ተግባር ደው ከብሎ ከምዝኣዘዞ 'ኤን-ኦ-ኤስ' ዝተባህለ ማዕከን ዜና ሓቢሩ። ሚኒስተር ዜና ኤርትራ፡ ትማሊ ረቡዕ ብትዊትር ኣብ ዝሃቦ ግብረመልሲ፡ ነቲ ክሲ ብምንጻግ ሚኒስትሪ ጉዳያት ነቲ ቤት ጽሕፈት "የሰራጥዮ ኣሎ" ብምባል ተቓውሞኡ ገሊጹ ነይሩ። ላዕለዋይ ዲፕሎማት ኤርትራ ብህጹጽ ካብ ሆላንድ ክወጽእ ተኣዚዙ ኣብ ሆላንድ ዝርከብ ተሓላቒ መሰላት ኤርትራውያን ኣብ ልዕሊ ኣውሮጳዊ ሕብረት ክሲ መስሪቱ ሕብረት ኣውሮጳ ኣብ ኤርትራ ግዱድ ስራሕ 'ኣይመወልኩን' ይብል "ሚኒስትሪ ጉዳያት ወጻኢ፡ ኣብዚ ዝመጽእ መዓልታት፡ ንሓድሽ ዘዋሪ ኣምባሳደር ሆላንድ [ኣብ ኤርትራ]፡ ብምጽዋዕ፡ ኤርትራ ነቲ ተደጋጋሚን ዘይቅቡልን ስጉምቲ ዘለዋ ተሪር ተቓውሞ ክገልጽ'ዩ" ክብሊ እቲ ሚኒስተር ኣጠንቂቑ። ይኹን እምበር፡ እቲ ኣብ ሱዳን ዝርከብ ኣምባሳደር ሆላንድ፡ ካብ ኤርትራ ዝበጽሖ ሓበሬታ ከምዘየለ ምንጭታት ሚኒስትሪ ጉዳያት ወጻኢ ሓቢሮም ኣለዉ። መበገሲ ናይቲ ምስሕሓብ እንታይ'ዩ?
